钦定古今图书集成/明伦汇编/宫闱典/第089卷 > 东阳公主 下嫁高履行
## 钦定古今图书集成/明伦汇编/宫闱典/第089卷 > 东阳公主 下嫁高履行

按《唐书公主列传》：“东阳公主，下嫁高履行。高宗即位，
进为大长公主。韦正矩之诛，主坐婚家，斥徙集州。又
坐章怀太子累夺邑封。以长孙无忌舅族也，故武后
恶之。垂拱中，并二子徙置巫州。”按《高俭传》，“士廉六
子，长履行，居母丧，毁甚，太宗谕使彊食，尚东阳公主，
袭爵。繇户部尚书为益州大都督府长史，政有名。坐
长孙无忌左授洪州都督改永州刺史。”